  Анжелика Тихонова корреспондент 13-тӥ тулыспалэ Удмуртиын 39-тӥзэ «Лыжня России» ӵошатсконъёс ортчизы. Оглом отчы куасэн 6 сюрс бызьылӥсьёс пыриськизы. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Ӵошатсконъёсты элькунысьтымы 27 муниципал кылдытэтъёсын радъязы. Валтӥсь стартъёс спортъя но тазалыкез кыдатонъя Г. А. Кулакова нимо огъетын ортчизы. Отчы 600-лэсь трос спортсменъёс люкаськизы Соос пӧлын Удмуртилэн люкам командаяз пыриськисьёс но вал: Дмитрий Япаров, Константин Главатских, Александр Уткин, Евгений Байбородов. 2003-тӥ арын но берлогес вордӥськем пиос пӧлын вормизы: 1-тӥ инты – Егор Марков (Кез); 2-тӥ инты – Алексей Семенихин (Ижкар); 3-тӥ инты – Никита Фадеев (Ижкар). 2003-тӥ арын но берлогес вордӥськем нылъёс пӧлын: 1-тӥ инты – Анастасия Степанова (Пермь улосвыл); 2-тӥ инты – Александра Перевощикова (Ижкар); 3-тӥ инты – Софья Владыкина (Ижкар). 2002-тӥ арын но азьвылгес вордӥськем воргоронъёс пӧлын: 1-тӥ инты – Владислав Афанасьев (Можга); 2-тӥ инты – Максим Антонов (Ижкар); 3-тӥ инты – Константин Главатских (Кез). 2002-тӥ арын но азьвылгес вордӥськем нылкышноос пӧлын: 1-тӥ инты – Ольга Сергеева (Ижкар); 2-тӥ инты – Анна Вершинина (Ижкар); 3-тӥ инты – Анастасия Симонова (Ижкар). Ӟечкыласько туннэ ӵошатсконъёсын вормисьёсты но призёръёсты. Нош туннэ подиуме тубыны быгатымтэослы киостэс эн лэзё шуисько, уго спортлэн катэзъя котькуд келян бӧрсьы одно ик вормон вуэ Денис Парахин, Удмуртиысь физкультурая, спортъя но егитъёсын ужан политикая министрлэн нырысетӥ воштӥсезӴошатсконъёсы вань пыриськисьёслы изьы но ужрадлэн тодметпусэныз гадь номер кузьмазы.   Тодэ вайытом, Удмуртиысь куасэн бызьылӥсь дуннэлэн чемпионэз луиз.  Тегъёс: Спорт Ижкар Удмуртия куасэнбызьылон  